
MIESTO IR TOLIMOJO SUSISIEKIMO AUTOBUSŲ NUOMOS SU VAIRUOTOJU PASLAUGOS PIRKIMO TECHNINĖ SPECIFIKACIJA 

1. Plungės rajono savivaldybės administracija (toliau – Užsakovas) vykdo miesto ir tolimojo susisiekimo autobusų nuomos su vairuotoju paslaugos pirkimą.
2. Paslaugų teikėjas turi turėti techniškai tvarkingas ir visiškai parengtas eksploatacijai transporto priemones:
2.1. ne mažiau kaip 15 sėdimų vietų;
2.2. ne mažiau kaip 21 sėdimos vietos;
2.3. ne mažiau kaip 35 sėdimų vietų. 
3. Paslaugų teikėjo transporto priemonės turi būti apdraustos Transporto priemonių savininkų ir valdytojų civilinės atsakomybės privalomuoju draudimu.
4. Vykdomas žaliasis pirkimas. Aplinkos apsaugos kriterijai nustatyti pagal Lietuvos Respublikos aplinkos ministro 2011 m. birželio 28 d. įsakymu Nr. D1-508 patvirtintą „Aplinkos apsaugos kriterijų taikymo, vykdant žaliuosius pirkimus, tvarkos aprašą“ (toliau – Tvarkos aprašas) 4.4.4.3 papunktį.
Transporto priemonės turi atitikti ne mažesnį kaip „Euro 6“ teršalų išmetimo standartą. Paslaugų teikėjas, kartu su pasiūlymu, turi Užsakovui  pateikti tai pagrindžiančius dokumentus, t. y. autobuso sertifikatas ir/ ar registracijos pažymėjimas ar kitas lygiavertis dokumentas, kuriame būtų nurodyta transporto priemonės reikalaujamo standarto atitikmuo – ne mažesnis nei „Euro 6“.
5. Paslaugų teikėjas savo sąskaita ir rizika transporto priemonei turi atlikti techninę priežiūrą, remonto darbus, aprūpinti transporto priemonę degalais, tepalais ir spec. skysčiais.
6. Atsitikus nenumatytoms aplinkybėms, avarijai ar kelyje sugedus transporto priemonei, Paslaugų teikėjas turi skubiai pašalinti gedimą, jei tokios galimybės nėra, atsižvelgiant į atstumus, Paslaugų teikėjas įsipareigoja pakeisti transporto priemonę kita transporto priemone, atitinkančia Užsakovo reikalavimus, su vairuotoju nuvežti keleivius numatytu maršrutu ir padengti papildomas keleivių pervežimo išlaidas.
7. Užsakovui užsakius transporto priemonę vežti norimą keleivių skaičių, o Paslaugų teikėjui neturint norimo keleivių skaičių vežti transporto priemonės ir vežant juos didesniu autobusu, Užsakovas moka už jos užsakyto autobuso kainą.
8. Paslaugų teikėjui vykdant  transporto priemonės technikinį aptarnavimą ar remonto darbus, ar esant kitiems nenumatytiems atvejams, Užsakovui nemokamai turi būti skiriamas tos pačios (ar geresnės) kategorijos pakaitinis autobusas.
9. Paslaugos turi būti teikiamos darbo dienomis ir pagal poreikį – savaitgaliais bei švenčių dienomis Lietuvos Respublikos teritorijoje ir užsienio šalyse.
10. Vežant keleivius, kilometrai pradedami skaičiuoti nuo Užsakovo pateiktame užsakyme nurodytos keleivių paėmimo vietos. Paslaugų teikėjo kelionės iki keleivių paėmimo vietos ir atgal (į automobilio stovėjimo vietą) išlaidos neapmokamos.
11. Paslaugų teikėjas pervežimų transporto priemone metu savo sąskaita turi apdrausti keleivius.
12. Paslaugų teikėjas nuo kelionės pradžios iki pabaigos atsako už saugų keleivių vežimą bei jų bagažo saugumą.
13. Teikiant paslaugas, turi būti įskaitytas transporto priemonės ir vairuotojo draudimas, komandiruotpinigiai, kelių, ekologijos, parkavimo mokesčiai bei išlaidos, susijusios su paslaugos teikimu.
14. Paslaugų teikėjas turi per 5 darbo dienas nuo sugrįžimo iš kelionės dienos pateikti Užsakovui  PVM sąskaitą - faktūrą už suteiktas keleivių pervežimo paslaugas.
15. Paslaugų teikėjas turi pasiūlyti patogiausius ir greičiausius kelionių maršrutus.
16. Užsakovas užsako transporto paslaugas elektroniniu paštu ne vėliau kaip prieš 2 darbo dienas iki kelionės pradžios.
17. Užsakovui susiklosčius nenumatytoms aplinkybėms, nepriklausančioms nuo Užsakovo, gali atšaukti transporto priemonę prieš 2 val. iki kelionės pradžios.
18. Užsakovas transporto paslaugas užsako pagal faktinį paslaugos poreikį.
19. Paslaugų teikėjas turi turėti galimybę pateikti kelias transporto priemones tą pačią dieną pagal Užsakovo pateiktus poreikius.
20. Užsakovas atsiskaito tik už keleivių vežimą ir prastovų laiką, neatsižvelgdamas į kitas su Paslaugų teikėju susijusias išlaidas.
21. Paslaugų teikėjas turi atlikti paslaugas Užsakovui nurodytu laiku pagal iš̌ anksto suderintą maršrutą̨. 
22. Esant objektyvioms aplinkybėmis, Paslaugų teikėjas turi sutikti keisti maršrutą̨ ir grafiką pagal Užsakovo poreikius. 
23. Paslaugos perkamos pagal poreikį, neviršijant Sutartyje nurodytos Sutarties vertės. Užsakovas neįsipareigoja išpirkti viso Sutarties vertės kiekio bei šioje techninėje specifikacijoje nurodyto preliminaraus paslaugų kiekio (1 lentelė).  

1 lentelė. Preliminarūs paslaugų kiekiai

	Eil. Nr.
	Pavadinimas
	Mato
vnt.
	Preliminarūs kiekiai

	1
	2
	3
	4

	1.
	Miesto ir tolimojo susisiekimo autobusų nuomos su vairuotoju paslauga Lietuvoje
	km
	

	1.1.
	 Ne mažiau  kaip 15 sėdimų vietų 
	1 km
	6 000

	1.2.
	Ne mažiau  kaip 21 sėdimos vietos
	1 km
	10 000

	1.3.
	Ne mažiau  kaip 35 sėdimų vietų
	1 km
	5 500

	2.
	Miesto ir tolimojo susisiekimo autobusų nuomos su vairuotoju paslauga užsienyje
	km
	

	2.1.
	Ne mažiau  kaip 15 sėdimų vietų
	1 km
	1 845

	2.2.
	Ne mažiau  kaip 21 sėdimos vietos
	1 km
	2 890

	2.3.
	Ne mažiau  kaip 35 sėdimų vietų
	1 km
	1 638

	3.
	Prastova
	1 val.
	1 500





